P3 Guld

P3 Guld er en årlig musikprisuddeling arrangeret af Danmarks Radios P3, der har været afholdt siden 2001. Før 2003 hed prisuddelingen P3 Prisen, som stadig er navnet på hovedprisen. Modtageren af P3 Prisen modtager 100.000 kr. (fra 2001 til og med 2003 var prisen på 75.000 kr.). Prisuddelingen foregik første gang i Falconer Salen på Frederiksberg, fra 2002 til 2007 i Radiohusets koncertsal, og siden 2008 i DR Koncerthuset's Koncertsalen i DR Byen. De første tre år blev det sendt live i radioen, og fra 2004 blev showet også sendt på DR2 og siden 2013 på DR3.

Kategorier

Nuværende 
Kategorierne har varieret en fra år til år, men de fire nuværende priser fra P3 Guld 2010 er:
 P3 Prisen – "P3's fornemmeste pris gives til en solist eller et band, som har imponeret, og som meget vel kan blive dansk musiks næste store stjerne. Derfor giver P3, udover æren og statuetten, en helt særlig påskønnelse i form af 100.000 kr."
 P3 Talentet – "P3's forventningsfulde skub til dem, der forhåbentlig har taget de første skridt i en lang og spændende karriere. Og som meget vel kan give os næste års kæmpehit."
 P3 Gennembruddet – "P3s stiller skarpt på årets nye stjerner, som har fyldt øregangene, æteren og tv-skærmene med deres hit."
 P3 Lytterhittet "P3-lytternes suveræne favorit, udvalgt blandt de højest placerede danske numre på hitlisterne. Afgøres ved lytterafstemning."

Tidligere 
 P3 Respekten – "Æren går til et band, en solist eller en gruppe af personer som fortjener ros for et modig statement eller en ekstraordinær indsats."
 P3 Kunstneren – "P3s hyldest til de største og stærkeste i danske musik. Går til én solist eller et band som gentagne gange har taget både P3 og Danmark med storm."
 P3 Live Prisen

Prisvindere år for år

P3 Prisen 2001 
Prisuddelingen foregik 5. december 2001 i Falkoner Salen. P3 Prisen var på 75.000 kroner. Showet blev sendt live i radioen på P3.

P3 Prisen 2002 
Prisuddelingen foregik 5. december 2002 i Radiohusets Koncertsal. P3 Prisen var på 75.000 kroner. Showet blev sendt live i radioen på P3.

P3 Guld 2003 
Prisuddelingen foregik 4. december 2003 i Radiohusets Koncertsal. P3 Prisen var på 75.000 kroner. Showet blev sendt live i radioen på P3 og for først gang også på TV – DR2.

P3 Guld 2004 
Prisuddelingen foregik 14. januar 2005 i Radiohusets Koncertsal. P3 Prisen var på 100.000 kroner. Kronprins Frederik og Kronprinsesse Mary var til stede ved prisuddelingen.

P3 Guld 2005 
Prisuddelingen foregik 13. januar 2006 i Radiohusets Koncertsal. P3 Prisen var på 100.000 kroner, to uger til at indspille nye numre i et DR-studie og en plads på plakaten til årets Grøn Koncert-turné. Showet blev sendt live på P3 og DR2. Billetterne til showet blev udsolgt på syv minutter

P3 Guld 2006 
Prisuddelingen foregik 22. november 2006 i Radiohusets Koncertsal og blev sendt live på P3 og DR2. Årets vært var Adam Duvå Hall. P3 Prisen var på 100.000 og P3 Talentet vandt et tougers ophold i et studie i Radiohuset.

P3 Guld 2007 
Prisuddelingen foregik 11. januar 2008. For sidste gang blev showet afholdt i Radiohusets Koncertsal. Showets vært var Peter Palshøj. Showet blev sendt live på DR2 og P3. P3 Prisen var på 100.000 kr.

P3 Guld 2008 
Prisuddelingen foregår 23. januar 2009 i Koncerthusets Studie 1. Showets vært i år er Huxi Bach, som til dagligt er vært på P3. Showet blev sendt live i radioen på P3 og på DR2.
Billetterne til dette show blev udsolgt på kun 8 minutter kl. 12:30 startede salget og 12:38 var alle billetter udsolgt, der skulle være 1000 billetter til dette show.

P3 Guld 2009 
Prisuddelingen foregik fredag den 15. januar 2010 i Koncertsalen i DR Koncerthuset med Huxi Bach som vært. Showet blev sendt live på P3 og DR2. Det var sidste gang,'P3 Live Prisen' blev uddelt.

Følgende artister optrådte: Kashmir, Mew, Rasmus Seebach, Alphabeat, Nephew, Morten Breum feat. Medina, The Rumour Said Fire, I Got You On Tape, Selvmord, Nephew feat. Eivør Pálsdóttir.

P3 Guld 2010 
Prisuddelingen foregik fredag den 14. januar 2011 i Koncertsalen i DR Koncerthuset med Adam Duvå Hall og Sara Bro som værter. Showet blev sendt live på P3 og DR2. 

Følgende artister optrådte: De Eneste To, Fallulah, The Floor Is Made Of Lava, Lucy Love, Oh Land, VETO, Volbeat, Vinnie Who og Søren Huss. Agnes Obel var planlagt til at skulle optræde, men måtte aflyse pga. sygdom.

De nominerede og vinderne var som følge:

P3 Guld 2012 
I 2012 valgte DR at prisuddelingen skulle have navn efter det år, som showet blev holdt i. Så i stedet for at hedde "P3 Guld 2011" hed det "P3 Guld 2012".
Prisuddelingen kommer til at forgå fredag den 6. april 2012 i DR's Koncertsal. Showet ser ud til at være et af de mest populære siden det startede i 2001. Det ses også meget tydeligt, da billetterne blev solgt på under 5 minutter.
 
De 3 priser inkl. Nominerede er:

P3 Guld 2013 
Prisuddelingen foregik onsdag den 27. marts 2013 i DR's Koncertsal. Showet blev sendt på den nye kanal DR3. Årets værter var Le Gammeltoft og Sara Bro. De optrædende bestod af Raske Penge, Efterklang, Nik & Jay feat. Søren Huss, Quadron, Pharfar, Mø, Nephew feat. Marie Key og sidste års vinder af P3 Prisen Fallulah.
 
De 3 priser inkl. Nominerede er:

P3 Guld 2014 
Prisuddelingen blev afholdt 4. april i DR's Koncertsal og Esben Bjerre og Peter Falktoft er værter. Det vil blive sendt direkte på P3 og DR3.

P3 Prisen: Mø

P3 Talentet: Ukendt Kunstner

P3 Lytterhittet: Nik & Jay - Forstadsdrømme

P3 Guld 2015 
Anders Stegger, Signe Vadgaard og Sara Bro fra "Go'Morgen P3", var værter for showet.

P3 Talentet: Karl William 

P3 Lytterhittet: Suspekt featuring Lukas Graham: "Søndagsbarn"

P3 Guld 2016 
Prisuddelingen blev afholdt den 21. oktober med Nicholas Kawamura og Joakim Ingversen som værter. Showet var produceret af Troels Lund, og Lysdesign og scenografi var lavet af Kasper Lange

P3 Guld 2017 
Prisuddelingen blev afholdt den 22. september 2017 med Andrew Moyo og Petra Nagel som værter. Showet var produceret af Troels Lund, og Lysdesign og scenografi var lavet af Kasper Lange.

P3 Guld 2018 

P3 Guld blev ikke afholdt i 2018

P3 Guld 2019 

I forbindelse med den samlede økonomiplan for DR blev det i august 2017 besluttet at sende P3 Guld i udbud. Der blev indgået aftale med selskabet Monday.

Prisuddelingen foregik lørdag 26. januar 2019 på DOK 5000 i Odense, og blev for første gang udover på DRTV og P3 også transmitteret direkte på DR1. P3 Prisen var på 100.000 kroner.
Signe Molde var vært, og der var optrædener fra The Minds of 99, Kwamie Liv, SAVEUS, FOOL, Jada, Clara, Barselona samt Benal i selskab af Søren Huss og Lis Sørensen.

P3 Guld 2020 
Prisuddelingen foregik lørdag den i Musikkens Hus i Ålborg lørdag den 17. oktober 2020 med Pelle Peter Jencel som vært. Der var optrædener fra Tessa, Clara, Joyce, Artigeardit, Carmon, Ganger, Suspekt, Anne Linnet, Hans Philip, Kesi og Jada. Showet blev vist på DR1 og DRTV og transmitteret direkte på P3. For første gang nogensinde var der en kvindelig vinder af 'P3 Lytterhittet'.

P3 Guld 2021 
'P3 Guld' blev sendt live i radioen tirsdag den 9. november og showet vist den 13. november på DRTV og DR1.

De optrædende var Lasse Dein med 'Brug Din Stemme", Selma Judith: "Hollow Grounds", Lord Siva "Stjernerne", Coco O.: "Soldier", Drew Sycamore: "Take It All Back", Statisk: "Tiden går i stå" og Burhan G/Tobias Rahim/KIDD med "In The Air Tonight/Playground/Burhan G".

Se også 
 Danish Music Awards
 Årets Steppeulv
 Eurovision Song Contest
 Grammy Awards
 MTV Europe Music Awards
 P3 Guld (Sverige)

Referencer

Eksterne henvisninger 
 P3 Guld på DRs hjemmeside

Musikpriser
DR-priser